John H. Knox
John Knox shi ne mai ba da rahoto na musamman na Majalisar Ɗinkin Duniya na farko a kan ƴancin ɗan adam da al'amuran muhalli da ke aiki daga shekarar 2012 har zuwa shekarar  2018. A halin yanzu Knox Farfesa ne na Dokokin Duniya a Jami'ar Wake Forest. Knox ya shahara matuƙa wajen kare haƙƙin ƴan adam tare da kula da tsaftar muhalli.

Ayyuka 

 Farfesa Knox ya shahara sosai a duniya wajen aikan kare haƙƙin ƴan adam tare da yin aiyuka na musamman kamar haka
 (1994-1998) mashawarcin shari'a na Ma'aikatar Harkokin Wajen Amurka; lauya a cikin aikin sirri, Austin, Texas.
 (1998-2006) Farfesa a Jami'ar Jihar Pennsylvania.
 (2002-2005) Aiki na doka tare da ƙungiyar muhalli a Arewacin Amurka.
 (2006-) Malami a Makarantar Shari'a ta Jami'ar Wake Forest.
 (2008-2012) Mashawarcin shari'a ga gwamnatin Maldives.
 (2012-2015) kwararre kan kare hakkin dan Adam na Majalisar Dinkin Duniya a fannin muhalli.
 (2015-) Knox ya zama mai ba da rahoto na musamman don kare haƙƙin ɗan adam da kare muhalli.

Ilimi 
Knox ya sauke karatu tare da girmamawa daga Stanford Law School a shekarar alif 1987 , kuma ya sami BA a fannin Tattalin Arziki da Turanci daga Jami'ar Rice a 1984.

Kyauta 
A cikin shekarar 2003, ƙungiyar ƙasashen Duniya ta Amirka ta ba Knox lambar yabo ta Francis Deák, inda ta girmama shi a matsayin matashin marubuci wanda ya ba da "gudummuwa mai mahimmanci ga ƙwararrun shari'a na duniya."

Manazarta 

Rayayyun mutane
Mutane